**УСЛОВИЕ НА ЗАДАЧАТА**

Училищен клуб по предприемачество разполага с данни за пътувания на чуждестранни граждани в страната от 20 страни от Европейския съюз и от 4 други страни. Данните за всеки месец са предоставени на отделен лист в електронна таблица **BG-visitors.xls,** която ще намерите в ресурсите. В ресурсите ще намерите и графичен файл с логото на клуба - **logo.png.**

Ани трябва да направи презентация за семинар на клуба на тема „Туристи от Румъния“. Семинарът ще се проведе от 11 до 15 юни 2018 г. в София. Помогнете на Ани да подготви презентация, която да отговаря на следните изисквания:

1. **Презентацията да съдържа 5 слайда, като първият е уводен, а последният е заключителен.**
2. **Дизайнът на избрания шаблон за презентацията да отговаря на темата и да бъде делови.**
3. **Уводният слайд да съдържа:**
* Заглавието на темата
* Название на събитието „Семинар по предприемачество“ , периода и мястото на провеждане
* Логото на клуба, интегрирано в общия дизайн на слайда
* Автора на презентацията: Ани Иванова, ученичка в СУ „Иван Вазов“
1. **Вторият слайд**има заглавие „Обобщени данни за туристите, посетили България за почивка и екскурзия от Европейския съюз (ЕС)“ и  съдържа таблица с четири колони. Заглавията на колоните са: „Месец“, „Общ брой туристи от ЕС“, „Среден брой туристи от ЕС“ и „Туристи от Румъния“. Таблицата да съдържа редове за всеки месец от 2017 година с нужната информация за съответната колона.
2. **Третият слайд**да съдържа центрирана на слайда диаграма, проследяваща изменението на броя туристи от Румъния през всичките месеци на годината, съпоставено със средния брой туристи за същите месеци за 20-те страни от Европейския съюз. Диаграмата да има заглавие „Тенденция на изменение на броя туристи, посетили България за почивка и екскурзия“ , което е разположено горе центрирано в площта на диаграмата. Да бъдат обозначени имената на месеците. Графичното представяне на двете категории данни да е означено в легенда.
3. **Четвъртият слайд**да съдържа номериран списък с имената на 10-те страни с най-голям общ брой посетители в България за зимен туризъм през месеците – януари, февруари и март. Страните се подреждат в намаляващ ред на общия брой туристи, които могат да бъдат както от ЕС, така и от другите страни във файла с ресурси. Списъкът да е подравнен вляво и центриран в слайда и да съдържа името на страната и броя туристи. Заглавието на слайда да бъде „Десетте страни с най-много посетители в България за зимен туризъм“.
4. **Заключителният слайд да съдържа:**
* Текста: „Благодаря за вниманието!“
* Логото на клуба, интегрирано в общия дизайн на слайда
* Електронен адрес за връзка с автора: а.ivanova@uchilishte.bg

Запишете документа във файл в**pdf**формат с име**Turisti**и го изпратете чрез системата за оценяване.